Anno Domini mºcdxvjº, ipso die beati Dionisij, Petrus Lolason et eius vxor Jngiburgis sano et deliberato animo jta inter se conuenerunt, presentibus preposito Aboensi, Nicolao, vice curato jn Resa, Olauo Laurencij Syltu, ciue Aboense, et eius fratre Mathia, Olauo Haunistu, Paulo Birgilastha, Johanne Nwtj, Andrea Watzolastha et Nicolao, campanario antiquo, parochianis in Resa, quod qui illorum altero mortuo superuiueret, succederet sibi in omnibus bonis illorum immobilibus et eciam in omnibus bonis predialibus, videlicet agris et pratis, piscariis, siluis et pascuis, per ipsos in coniugio manentes emptis; prepositus autem ipsos vel alterum ipsorum senio uel alias debilitatos uel debilitatum procuraret atque defensaret; sicque ipsis ambobus viam vniuerse carnis ingressis, prepositus a nomine ecclesie in bonis eorum mobilibus simul et mobilibus, (immobilibus?) per eos, vt supra dictum est, emptis succederem(!) iure perpetuo possidendis; heredes autem supradictorum Petri et Jngeburgis hereditate caperent bona eorum immobilia, que ipsi perceperunt post suos parentes.